钦定古今图书集成/理学汇编/学行典/第043卷 > 《龙图序》宋·陈抟
## 钦定古今图书集成/理学汇编/学行典/第043卷 > 《龙图序》宋·陈抟

且夫龙马始负图，出于羲皇之代，在太古之先也。今
陈已合之位，或疑之，况更陈其未合之数耶？然则何
以知之？答曰：“于仲尼三陈九卦之义，探其旨，所以知
之也。”〈九卦谓履谦复恒损益困井巽之九卦也〉况夫天之垂象，的如贯珠，
少有差则不成次序矣。故自一至于盈万，皆累累然
如系之于缕也。且若《龙图》本合，则圣人不得见其象，
所以天意先未合而形其象，圣人观象而明其用。是
《龙图》者，天散而示之，伏羲合而用之，仲尼默而形之。
始《龙图》之未合也，惟五十五数，上二十五，天数也，中
贯三五九，外包之十五，尽天三天五天九，并十五之
用，后形六无位。〈上位去一下位去六〉又显二十四之为用也。
兹所谓“天垂象矣。”下三十地数也。亦分五位。〈五位言四方中
央也〉皆明五之用也。〈上位形五下位形六〉又分而为六。〈五位六五三十数也〉
“形”《坤》之象焉。〈坤用六也〉《六分》而几四象。〈成七九八六之四象〉地六不
配。〈谓中央六也一分在南边六几少阳七二分在东边六几少阴八三分在西边六几老阳九唯在北
边六便成老阴数更无外数添也〉在上则“一不用”，形二十四；在下则
“六不用”，亦形二十四。〈上位中心去其一见二十四下位中心去其六亦见二十四以
一岁三百六旬周于二十四气也故阴阳进退皆用二十四〉《后》“既合也。”“天一”居上，
为道之宗。地六居下，为气之本。〈一六上下覆载之中运四十九之数为造
化之用也〉天三干地二地四为之用。〈此更明九六之用谓天三统地二地四几
九为乾元之用也九干五行几数四十是谓大衍之数五十其用四十有九也〉三若在阳，则
避孤阴；在阴则避寡阳。〈成八卦者三位也谓一三五之三位二与四只两位两位
则不成卦体是无中正不为用也二与四在阳则为孤阴四二是也在阴则为寡阳七九是也三皆不处
之若避之也〉大矣哉！龙图之变，岐分万涂，今略述其梗概
焉。